Prirodoslovna škola Karlovac

poziva Vas na

Dan otvorenih vrata škole i

Sajam znanja i učeničkih natjecanja

„Dan struke, dan odluke“

Poštovani,

obavještavamo Vas da u utorak, 23. svibnja 2023. godine u vremenu od 10:00 do 14:00 sati u prostoru naše škole organiziramo Dan otvorenih vrata Prirodoslovne škole Karlovac za sve zainteresirane učenike osmih razreda i njihove roditelje.

Prirodoslovna škola Karlovac je srednja strukovna škola dugogodišnje tradicije koja obrazuje učenike u sektoru poljoprivrede, prehrane i veterine.

U školskoj godini 2023./2024. planiramo upis učenika u prvi razred za sljedeća zanimanja: tehničar nutricionist, agroturistički tehničar, veterinarski tehničar, cvjećar te voćar-vinogradar-vinar.

Učenici naše škole sa svojim su nastavnicima pripremili bogat program. Posjetitelji će imati priliku sudjelovati u radionicama, pokusima i degustacijama te razgledati izložbe i prostore za izvođenje vježbi i praktične nastave, a sve u cilju pružanja informacija koje će pomoći učenicima osmih razreda i njihovim roditeljima u kvalitetnom odabiru budućeg zanimanja.

Istog dana s početkom u 12:00 sati, u sklopu provedbe projekta RCK „Panonika“ održat će se Sajam znanja i učeničkih natjecanja na kojem će se prezentirati strukovna zanimanja u području poljoprivrede, prehrane i veterine.

Ovim Vas putem pozivamo da nas posjetite i svojom nazočnošću uveličate ovu manifestaciju.

Veselimo se Vašem dolasku.

Ravnatelj:

Nenad Klasan, dipl.ing.